
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1414 

12 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση ορισμένων ρυθμίσεωντου άρθρου 9της 
Α.Δ. 14/89, σχετικά με υποβολή τιμοκαταλόγων και 
προαναγγελία μεταβολής των τιμών και άλλες ρυθ¬ 


μίσεις» . 1 

Τροποποίηση του Οργανισμού Εσωτερικής Υπηρε¬ 
σίας του Δήμου Αγ. Αναργύρων. 2 

Σύσταση Ν.Π.Δ.Δ. με την επωνυμία: «Πολιτιστικό Κέ¬ 
ντρο Δήμου Άνω Λιοσίων» στο Δήμο Άνω Λιοσίων 
του Νομού Αττικής. 3 


Έγκριση υπέρβασης του ανωτάτου ορίου των επιτρε- 
πομένων ημερών μετακίνησης εκτός έδρας των γε¬ 
ωτεχνικών υπαλλήλων (Γεωπόνων, Κτηνιάτρων, 
Δασολόγων, Γεωλόγων και Ιχθυολόγων) που υπη¬ 
ρετούν σε όλες τις Δ/νσεις της Ν.Α. Αχαιός, Ηλείας 


και Αιτωλ/νίας. 4 

Τροποποίηση συστατικής πράξης της αμιγούς Δ.Ε. με 
την επωνυμία «Δημοτική Επιχείρηση Ανάπτυξης 

Αλμυρού» Δήμου Αλμυρού Ν. Μαγνησίας. 5 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας για κλάδους υπαλλήλων 
της Δ/νσης Τεχνικών Υπηρεσιών της Ν. Α. Κιλκίς, για 

το 2005. 6 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες για 
κλάδους υπαλλήλων της Δ/νσης Αγροτικής Ανά¬ 
πτυξης Ν.Α. Σερρών, για το 2005 . 7 


ΑΠΟΦΑΣΕΙ Σ 

Αριθ. Α2 - 3683 (1) 

Τ ροποποίηση ορισμένων ρυθμίσεωντου άρθρου 9της Α.Δ. 
14/89, σχετικά με υποβολή τιμοκαταλόγων και προα¬ 
ναγγελία μεταβολής των τιμών και άλλες ρυθμίσεις». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα, που κυρώθηκε με το άρ¬ 
θρο πρώτο του π.δ. 63/2005 (ΦΕΚ98Α'). 


2. Το π.δ. 397/1988 «Οργανισμόςτου Υπουργείου Εμπο¬ 
ρίου», όπως τροποποιήθηκε και ισχύει. 

3. Το ν.δ. 136/1946 (άρθρο 1)«Περί Αγορανομικού Κώ- 
δικος» όπως τροποποιήθηκε και ισχύει. 

4. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας - Ενέργειας - Τεχνολογίας και Εμπο¬ 
ρίου στο Υπουργείο Ανάπτυξης». 

5. Το π.δ. 122/2004 «Ανασύσταση του Υπουργείου Του¬ 
ρισμού». 

6. Την υπ’ αριθμ. Δ.15/Α/Φ/Οικ.4889/24.3.2004 Κοινή 
Απόφαση των Πρωθυπουργού και Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Γεώργιο Σαλαγκούδη και Ιωάννη Παπαθανασίου». 

7. Την Α.Δ 14/89 «Κωδικοποίηση Αγορανομικών Διατά¬ 
ξεων εκδοθεισών μέχρι 16.2.1989», όπως τροποποιήθηκε 
και ισχύει. 

8. Την ανάγκη αναμόρφωσης των κείμενων Αγορανομι¬ 
κών Διατάξεων στα πλαίσια του εκσυγχρονισμού και προ¬ 
σαρμογής τους συνεπεία των νέων συνθηκών ανταγωνι¬ 
στικότητας της αγοράς. 

9. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Το άρθρο 9 του Κεφαλαίου 1 της Αγορανομικής Διάτα¬ 
ξης 14/89, όπως αυτό επαναφέρθηκε σε ισχύ με την όμοια 
11/2003, αντικαθίσταται ως ακολούθως: 

«Άρθρο 9 

Υποβολή τιμοκαταλόγων - προαναγγελία μεταβολής των 
τιμών κ.λπ. 

1. Οι διατάξεις του παρόντος άρθρου αφορούν: 

α) Τις βιομηχανίες, βιοτεχνίες, συνεταιριστικά εργοστά¬ 
σια παραγωγών και εισαγωγικές επιχειρήσεις χονδρικής 
πώλησης, που πωλούν είδη, όπως αυτά κατονομάζονται 
στους Πίνακες 1 και 2, που αποτελούν αναπόσπαστο τμή¬ 
μα του παρόντος άρθρου και υπό την προϋπόθεση ότι οι 
επιχειρήσεις αυτές πραγματοποίησαν, κατά την κλεισμέ¬ 
νη οικονομική χρήση των ετών 2003 ή 2004 και σύμφωνα 
με τους συνταχθέντες ισολογισμούς τους, συνολικό ετή¬ 
σιο κύκλο εργασιών 7.000.000 ευρώ και άνω για όλα τα 
πωληθέντα είδη, ανεξάρτητα αν ο κύκλος εργασιών αφο¬ 
ρά και είδη εκτός των πινάκων 1 και 2. 

β) Τις επιχειρήσεις, που παρέχουν υπηρεσίες, όπως οι 
υπηρεσίες αυτές κατονομάζονται στον Πίνακα 3, που 
αποτελεί αναπόσπαστο τμήμα του παρόντος άρθρου και 
υπό την προϋπόθεση ότι οι εν λόγω επιχειρήσεις πραγ¬ 
ματοποίησαν, κατά την κλεισμένη οικονομική χρήση των 
ετών 2003 ή 2004 και σύμφωνα με τους συνταχθέντες ισο¬ 
λογισμούς τους, συνολικό ετήσιο κύκλο εργασιών 
3.000.000 ευρώ και άνω για όλες τις παρασχεθείσες υπη¬ 
ρεσίες, ανεξάρτητα αν ο κύκλος εργασιών αφορά και πα¬ 
ρεχόμενες υπηρεσίες εκτός του πίνακα 3. 

γ) Τις ως άνω (α) και (β) επιχειρήσεις που ασκούν μικτή 
δραστηριότητα (δηλαδή πωλούν είδη των Πινάκων 1 και 2 
- παρέχουν υπηρεσίες του Πίνακα 3), υπό την προϋπόθε¬ 
ση ότι αυτές πραγματοποίησαν, κατά την κλεισμένη οικο¬ 
νομική χρήση των ετών 2003 ή 2004 και σύμφωνα με τους 
συνταχθέντες ισολογισμούςτους, συνολικό ετήσιο κύκλο 
εργασιών 5.000.000 ευρώ και άνω για όλες τις δραστη¬ 
ριότητες, ανεξάρτητα αν ο κύκλος εργασιών αφορά και 
μικτές δραστηριότητες εκτός των πινάκων 1,2 και 3. 

δ) Τις ως άνω (α) και (β) επιχειρήσεις, οι οποίες, απάτην 
έναρξη ισχύος του παρόντος άρθρου και μετά, θα πραγ¬ 
ματοποιήσουν για πρώτη φορά σε κάποια κλεισμένη οι¬ 
κονομική χρήση και σύμφωνα με τους συνταχθέντες Ισο¬ 
λογισμούς τους, συνολικό ετήσιο κύκλο εργασιών 
7.000.000 ευρώ και άνω ή 3.000.000 ευρώ και άνω ή 
5.000.000 ευρώ και άνω, κατά περίπτωση δραστηριότη¬ 
τας (δηλαδή μόνο εμπορία ειδών των Πινάκων 1 και 2 ή μό¬ 
νο παροχή υπηρεσιών του Πίνακα 3 ή και τις δύο αυτές 
δραστηριότητες), ανεξάρτητα αν οι κύκλοι εργασιών, κα¬ 
τά περίπτωση, αφορούν και είδη εκτός των πινάκων 1 και 
2 ή παρεχόμενες υπηρεσίες εκτός του πίνακα 3 ή μικτές 
δραστηριότητες εκτός των πινάκων 1,2 και 3. 

2. Οι επιχειρήσεις της ως άνω παραγράφου 1, υποχρε- 
ούνται στην αποστολή ή κατάθεση απευθείας στις Κε¬ 
ντρικές Υπηρεσίες (Δ/νσεις Τιμών -Τροφίμων - Ποτών, Τι¬ 
μών Βιομηχανικών Προϊόντων-Φαρμάκων, Τιμών-Παρο- 
χής Υπηρεσιών) του Υπουργείου Ανάπτυξης (Πλ. 
Κάνιγγος) των κατωτέρω στοιχείων: 

α) Έγγραφη επιστολή, που θα υπογράφεται από τον 
εξουσιοδοτημένο εκπρόσωπο της επιχείρησης, στην 
οποία θα αναγράφονται η επωνυμία της επιχείρησης, η 
έδρα αυτής (πόλη, κωμόπολη κ.λπ. οδός - αριθμός) κα¬ 
θώς και το ύψος του επιτευχθέντος ετήσιου κύκλου ερ¬ 
γασιών με μνεία της ημερομηνίας που έκλεισε η οικονομι¬ 
κή χρήση. 

β) Τιμοκατάλογος, που θα υπογράφει ο ως άνω εκπρό¬ 
σωπος της επιχείρησης, τον οποίο εφαρμόζει η επιχείρη¬ 
ση κατά την ημέρα αποστολής ή κατάθεσής του, στον 
οποίο θα αναγράφονται τα είδη των πινάκων 1 και 2 ή οι 
μορφές των παρεχομένων υπηρεσιών του πίνακα 3 με τις 
αντίστοιχες τιμές τους. 

Η αποστολή - κατάθεση των ως άνω στοιχείων (επιστο¬ 
λή, τιμοκατάλογος) πραγματοποιείται υποχρεωτικά το 
αργότερο μέσα σε προθεσμία έξι (6) ημερών, που προ- 
σμετράται από την επομένη της ημερομηνίας ισχύος του 
παρόντος άρθρου, εφόσον οι επιχειρήσεις εμπίπτουν 
στιςδιατάξειςτωνπεριπτώσεων (α), (β) και(γ) της ως άνω 
παραγράφου 1 ή από την ημερομηνία κλεισίματος της οι¬ 
κονομικής χρήσης, εφόσον οι επιχειρήσεις εμπίπτουν 
στις διατάξεις της περίπτωσης (δ) της ως άνω παραγρά¬ 
φου 1. 

3. Εφεξής, εφόσον οι ανωτέρω επιχειρήσεις, για οποι- 
ονδήποτε λόγο προτίθενται να μεταβάλλουν (αυξητικά ή 


μειωτικά) τις τιμές πώλησης των ειδών των πινάκων 1 και 
2 ή τις παρεχόμενες υπηρεσίες του πίνακα 3, υποχρεού- 
νται όπως, τουλάχιστον δέκα (10) ημέρες, πριν τη μετα¬ 
βολή αυτή, αποστέλλουν ή καταθέτουν απευθείας στις 
ως άνω Κεντρικές Υπηρεσίες, τα κατωτέρω στοιχεία: 

α) Επιστολή προαναγγελίας μεταβολής των τιμών, που 
θα υπογράφεται από τον εξουσιοδοτημένο εκπρόσωπο 
της επιχείρησης και στην οποία θα αναφέρεται η ημερο¬ 
μηνία έναρξης εφαρμογής των νέων τιμών που θα μετα¬ 
βληθούν καθώς και οι λόγοι για τους οποίους η επιχείρη¬ 
ση προτίθεται να προβεί στη μεταβολή των τιμών αυτών. 

β) Τιμοκατάλογο που θα υπογράφεται από τον ως άνω 
εκπρόσωπο της επιχείρησης με τα είδη των πινάκων 1 και 
2 ή τις παρεχόμενες υπηρεσίες του πίνακα 3 με τις νέες τι¬ 
μές τους, που θα εφαρμοσθούν μετά τη μεταβολή, ανε¬ 
ξάρτητα αν η εν λόγω μεταβολή θα αφορά, εν όλω ή εν μέ- 
ρει τα είδη ή τις υπηρεσίες του τιμοκαταλόγου. 

4. Στις περιπτώσεις που οι ανωτέρω επιχειρήσεις προ- 
τίθενται να θέσουν σε κυκλοφορία για πρώτη φορά είδη 
των πινάκων 1 και 2 ή να παράσχουν, για πρώτη φορά, 
υπηρεσίες του πίνακα 3, που όμως δε μνημονεύονται 
στους ισχύοντες τιμοκαταλόγους τους, υποχρεούνται 
όπως, τουλάχιστον δέκα (10) ημέρες, πριν από την κυ¬ 
κλοφορία των ειδών αυτών ή την παροχή της υπηρεσίας, 
αποστέλλουν ή καταθέτουν απευθείας στις ως άνω Κε¬ 
ντρικές Υπηρεσίες το κατωτέρω στοιχείο: 

- Επιστολή, που θα υπογράφεται από τον εξουσιοδοτη¬ 
μένο εκπρόσωπο της επιχείρησης, στην οποία θα μνημο¬ 
νεύονται τα νέα είδη που θα κυκλοφορήσουν για πρώτη 
φορά με τις τιμές πώλησής τους και την ημερομηνία της 
πρώτης κυκλοφορίας ή θα αναφέρονται οι νέες μορφές 
παρεχόμενης υπηρεσίας με τις αντίστοιχες τιμές τους και 
την ημερομηνία εφαρμογής αυτών. 

5. Κάθε φορά που με εκδιδόμενες Αγορανομικές Διατά¬ 
ξεις θα συμπληρώνονται με νέα είδη ή νέες παρεχόμενες 
υπηρεσίες οι πίνακες 1,2 και 3 οι ανωτέρω επιχειρήσεις 
έχουν την υποχρέωση όπως αποστείλουν ή καταθέσουν 
απευθείας στις ως άνω Κεντρικές Υπηρεσίες το κατωτέ¬ 
ρω στοιχείο, το αργότερο μέσα σε διάστημα έξι (6) ημε¬ 
ρών, που θα προσμετράται από την επομένη της ημερο¬ 
μηνίας ισχύος των εν λόγω Αγορανομικών Διατάξεων και 
υπό την προϋπόθεση βέβαια ότι οι συμπληρώσεις αυτές 
θα αφορούν την επιχείρηση. 

Τιμοκατάλογο που θα υπογράφεται από τον εξουσιοδο¬ 
τημένο εκπρόσωπο της επιχείρησης, στον οποίο θα συ- 
μπεριλαμβάνονταιτα είδη ή οι υπηρεσίες, που προστέθη¬ 
καν στους εν λόγω πίνακες με τις αντίστοιχες τιμές τους. 

6. Επιχειρήσεις της ως άνω παραγράφου 1, που θα λει¬ 
τουργήσουν για πρώτη φορά μετά την ισχύ του παρόντος 
άρθρου, εφόσον τα είδη που θα πωλούν ή τις υπηρεσίες 
που θα παρέχουν, διαλαμβάνονται στους πίνακες 1,2 και 
3, υπάγονται στις διατάξεις του παρόντος άρθρου, υπό 
την προϋπόθεση βέβαια ότι θα πραγματοποιήσουν για 
πρώτη φορά ετήσιο κύκλο εργασιών 7.000.000 ευρώ και 
άνω ή 3.000.000 ευρώ και άνω, ή 5.000.000 ευρώ και άνω, 
κατά περίπτωση, στα πλαίσια των διατάξεων της ως άνω 
παραγράφου 1. 

7. Οι διατάξεις του παρόντος άρθρου δε θίγονται έστω 
κι αν σε κάποιες κλεισμένες οικονομικές χρήσεις, μεταγε¬ 
νέστερες αυτών που αναφέρονται στις περιπτώσεις (α), 
(β), (γ) και (δ) της ως άνω παραγράφου 1 ο συνολικός κύ¬ 
κλος εργασιώντων ως άνω επιχειρήσεων διαμορφωθεί σε 
επίπεδα κατώτερα των 7.000.000 ευρώ ή των 3.000.000 

ευρώ ή των 5.000.000 ευρώ κατά περίπτωση στα πλαίσια 
των διατάξεων της ως άνω παραγράφου 1. 

8. Όπου στις διατάξεις του παρόντος άρθρου, προβλέ- 
πεται τακτός χρόνος αποστολής ή κατάθεσης ή γνωστο¬ 
ποίησης των προβλεπομένων στοιχείων (επιστολές - τι¬ 
μοκατάλογοι κ.λπ.), η εμπρόθεσμη αποστολή - κατάθεση 
- γνωστοποίηση πιστοποιείται: 

- είτε μέσω του πρωτοκόλλου των ως άνω Κεντρικών 
Υπηρεσιών, 

- είτε μέσω φαξ του Υπουργείου Ανάπτυξης 210- 
3842642 ή 210-3840752 ή 210-3805009 ή 210-3840516, 

- είτε μέσω ηλεκτρονικής μορφής (θ-πιείΙ) στις ηλεκτρο¬ 
νικές δ/νσεις: 

της Δ/νσης Τιμών Τροφίμων-Ποτών: Ιίπίθείθρρθ.ρΓ, 

της Δ/νσης Τιμών Βιομηχ. Προϊόντων-Φαρμάκων: 
νίοπιΙίπι@996.9Γ, 

της Δ/νσης Τιμών Παροχής Υπηρεσιών: ρ3ΐ'γρ@99£·9ΐ'· 

Η λήψη των ως άνω θ-πΐ3ίΙ επιβεβαιώνεται με αντίστοιχο 
θ-πΐ3ίΙ της Υπηρεσίας προς την επιχείρηση. 

Άρθρο 2 

Με την έναρξη ισχύος της παρούσας, καταργείται η Α.Δ 
11/03. 

Άρθρο 3 

1. Οι παραβάτες της παρούσας που ισχύει σε όλη τη χώ¬ 
ρα την επομένη της ανακοίνωσης στον ημερήσιο τύπο 
διώκονται και τιμωρούνται σύμφωνα με τον ισχύοντα 
αγορανομικό κώδικα και τις διατάξεις της παραγρ. 5 του 
άρθρου 16τουν. 3377/2005. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον Ημερήσιο Τύπο. 


ΠΙΝΑΚΕΣ 1,2 ΚΑΙ 3 

που αποτελούν αναπόσπαστο τμήμα του άρθρου 9 της 
παρούσας: 

ΠΙΝΑΚΑΣ 1 
ΤΡΟΦΙΜΑ-ΠΟΤΑ 

1. Ρύζια 

2. Άλευρα 

3. Ζυμαρικά 

4. Αλιεύματα κατεψυγμένα 

5. Γάλα νωπό παστεριωμένο 

6. Γ άλα διατηρημένο 

7. Γιαούρτια 

8. Άρτος, Αρτοσκευάσματα - Αρτοπαρασκευάσματα 

9. Σοκολατούχα γάλατα γενικά 

10. Τυριά γενικά 

11. Μαργαρίνες - Φυτικά λίπη 

12. Ζωικά βούτυρα 

13. Κατεψυγμένα λαχανικά 

14. Ζάχαρη 

15. Σοκολάτες - Προϊόντα σοκολατοποιίας 

16. Παγωτά 

17. Καφές (άφρυκτος - πεφρυγμένος - κομμένος) 

18. Εμφιαλωμένα νερά γενικά 

19. Αναψυκτικά ποτά γενικά 

20. Χυμοί φρούτων και λαχανικών 

21. Οίνοι και οινοπνευματώδη ποτά 

22. Ζύθος 

23. Είδη μπισκοτοποιίας και σνάκς 


24. Παιδικές τροφές 

25. Όσπρια 

26. Προϊόντα αλλαντοποιίας 

27. Σιμιγδάλια 

28. Ελαιόλαδα 

29. Σπορέλαια 

30. Κατεψυγμένα πουλερικά 

31. Κακάο - Μάζα κακάο 

32. Αλιεύματα αλίπαστα και καπνιστά 

33. Προϊόντα απομίμησης σοκολάτας 

34. Ελιές χύμα και συσκευασμένες 

35. Τοματοπολτός, τοματοχυμός, σάλτσα κέτσαπ, το- 
ματάκια κομμένα ή αποφλοιωμένα, σε κλειστή συ- 
σκευασία (κονσέρβες κ.λ.π) 

36. Κομπόστες 

37. Μέλι 

38. Είδη καραμελοποιίας 

39. Ξηροί καρποί χύμα - συσκευασμένοι, αποφλοιωμέ¬ 
νοι ή μη 

40. Μαρμελάδες 

41. Μαγιονέζες 

42. Έτοιμες σαλάτες (ρώσικη, μελιτζανοσαλάτα, Βου¬ 
δαπέστης, τυροσαλάτα, τζατζίκι) 

43. Ιχθυηρά συσκευασμένα (κονσέρβες κ.λ.π) 

44. Έτοιμα φαγητά συσκευασμένα (ντολμαδάκια, φα¬ 
σολάκια, μπάμιες, μελιτζάνες κ.λ.π) 

45. Κονσέρβες κρεατοσκευάσματων και κρεατοπαρα¬ 
σκευασμάτων (κορνμπήφ, λάντσιον μητ, κ.λ.π) 

46. Ρυζόγαλα, κρέμες γάλακτος 

47. Δημητριακά επεξεργασμένα για ανθρώπινη διατρο¬ 
φή (νιφάδες καλαμποκιού κ.λ.π) 

48. Αλάτι και πάσης φύσεως μπαχαρικά 

49. Ξύδι 

50. Γ άλα σε σκόνη 

51. Αφεψήματα πάσης φύσεως 

52. Επιδόρπια γιαουρτιού 

53. Χαλβάς νηστίσιμος 

54. Πατάτες σε σκόνη (πουρέ) 

55. Μανιτάρια συσκευασμένα 

56. Αυγά 

57. Μουστάρδες 


ΠΙΝΑΚΑΣ 2 
ΒΙΟΜΗΧΑΝΙΚΑ ΕΙΔΗ 

1. Αθλητικά είδη 

2. Είδη ατομικής φροντίδας αναλώσιμα (διαρκή - μη 
διαρκή) 

3. Είδη καθαρισμού και συντήρησης νοικοκυριού 

4. Χαρτιά γενικά και προϊόντα ΙίεευΘ (χ/π, χαρτί υγείας, 
χαρτί κουζίνας) 

5. Ανταλλακτικά αυτοκινήτων 

6. Συσσωρευτές μολύβδου και ξηρά στοιχεία 

7. Ορυκτέλαια καιλιπαντικά 

8. Ελαστικά επίσωτρα και αεροθάλαμοι γενικά 

9. Σχολικά είδη - γραφική ύλη 

10. Καλλυντικά 

11. Σίδηρος μπετόν 

12. Χρώματα και βερνίκια 

13. Τσιμέντο 

14. Λατομικά προϊόντα 

15. Έτοιμο σκυρόδεμα 

ΠΙΝΑΚΑΣ 3 

ΠΑΡΕΧΟΜΕΝΕΣ ΥΠΗΡΕΣΙΕΣ 

1. Ιδιωτικά Εκπαιδευτήρια - Φροντιστήρια παντός τύπου 

2. Συνεργεία αυτοκινήτων και λοιπών τροχοφόρων 

3. Σέρβις ηλεκτρικών, ηλεκτρονικών και λοιπών συ¬ 
σκευών 

4. Ιδιωτικές Κλινικές - Διαγνωστικά Κέντρα 

5. Χώροι στάθμευσης αυτοκινήτων και λοιπών τροχο¬ 
φόρων 

6. Γηροκομεία ιδιωτικά 

7. Κομμωτήρια 

8. Ινστιτούτα Αισθητικής και Αδυνατίσματος 

9. Ιδιωτικά Γυμναστήρια 

10. Κινηματογράφοι - Θέατρα 

11. Καταστήματα Εστίασης, Αναψυχής και Διασκέδα¬ 
σης 

12. Ασφάλιστρα αυτοκινήτων - υγείας - κατοικίας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2005 

Ο ΥΦΥΠΟΥΡΓΟΣ 

ΙΩΑΝ. ΠΑΠΑΘΑΝΑΣΙΟΥ 

-♦- 

Αριθ. 52689 (2) 

Τροποποίηση του Οργανισμού Εσωτερικής Υπηρεσίας 
του Δήμου Αγ. Αναργύρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12του ν. 1188/1981, όπως 
τροποποιήθηκαν με τις όμοιες του αρθ. 8 παρ. 5 του ν. 
2307/1995. 

2. Τις διατάξεις του αρθ. 8 του ν. 2503/1997. 

3. Την υπ’ αριθμ. 242/2005 απόφαση του Δημοτικού 
Συμβουλίου του Δήμου Αγ. Αναργύρων περί τροποποίη¬ 
σης του Οργανισμού Εσωτερικής Υπηρεσίας αυτού. 

4. Τη σύμφωνη γνωμοδότηση του οικείου Υπηρεσιακού 
Συμβουλίου που διατυπώθηκε στο 13/2005 πρακτικό του. 

5. Την υπ’ αριθμ. 16978/2003 απόφαση Γενικού Γραμ¬ 
ματέα Περιφέρειας Αττικής περί μεταβίβασης αρμοδιο¬ 
τήτων (Φ.Ε.Κ. 1693/18.11.2003), αποφασίζουμε: 

Εγκρίνεται η υπ’ αριθμ. 242/2005 απόφαση του Δημοτι¬ 
κού Συμβουλίου του Δήμου Αγ. Αναργύρων περί τροπο¬ 
ποίησης του Οργανισμού Εσωτερικής Υπηρεσίας ως 
εξής: 

α. Η περίπτωση 8 του άρθρου 1 του Οργανισμού Εσω¬ 
τερικής Υπηρεσίας αντικαθίσταται ως εξής: «8. Νομική Δι¬ 
εύθυνση» 

β. Η περ. 8 του άρθρου 2 του Οργανισμού Εσωτερικής 
Υπηρεσίας αντικαθίσταται ως εξής: «8. Νομική Διεύθυν¬ 
ση» 

γ. Το τελευταίο εδάφιο της περ. 6 του άρθρου 3 με τίτ¬ 
λο ΓΡΑΦΕΙΟ ΕΙΔΙΚΩΝ ΣΥΝΕΡΓΑΤΩΝ αντικαθίσταται ως 
εξής: 

«Προσωπικό: 

θέσεις τέσσερις (4) ειδικών συνεργατών η ειδικών συμ¬ 
βούλων η επιστημονικών συνεργατών. 

ΔΕ 1 Διοικητικού 

θέση μία (1) 


δ. Η περ. 8 του άρθρου 3 του Οργανισμού Εσωτερικής 
Υπηρεσίας αντικαθίσταται ως εξής: 

8. ΝΟΜΙΚΗ ΔΙΕΥΘΥΝΣΗ 

• Αναφέρεται μόνο στο Δήμαρχο και σε περίπτωση 
απουσίας του στο νόμιμο αναπληρωτή του 

• Παρέχει προς το Δήμαρχο, στους Αντιδημάρχους, το 
Δημοτικό Συμβούλιο και τη Δημαρχιακή Επιτροπή κάθε 
ζητούμενη νομική γνώμη και συμβουλή για κάθε θέμα που 
αναφέρεται στις αρμοδιότητες του Δήμου, των Ιδρυμά¬ 
των η Νομικών Προσώπων αυτού και χειρίζεται όλες τις 
δικαστικές υποθέσεις αυτών. 

• Γνωμοδοτεί για κάθε νομικό θέμα που αφορά στο Δή¬ 
μο και τα Δημοτικά Νομικά Πρόσωπα και Ιδρύματα, ύστε¬ 
ρα από ερώτημα που της υποβάλλει ο Δήμαρχος. 

• Διεξάγει τις δίκες για την προστασία των δημοτικών 
συμφερόντων και παρίσταται και εκπροσωπεί τον Δήμο και 
τα δημοτικά ν.π.δ.δ. και ιδρύματα ενώπιον όλων των Δικα¬ 
στηρίων κάθε βαθμού και δικαιοδοσίας και των δικαστικών 
αρχών. Οι διοικητικές, οικονομικές και τεχνικές υπηρεσίες 
του Δήμου οφείλουν να παρέχουν έγκαιρα την αναγκαία 
συνδρομή τους στη Νομική Διεύθυνση για τη διεκπεραίωση 
του έργου της. 

• Επεξεργάζεται τελικά τα συντασσόμενα από τις υπη¬ 
ρεσίες του Δήμου σχέδια συμβάσεων, έργων ή παροχής 
υπηρεσιών, προγραμματικών συμβάσεων, διακηρύξεων, 
κανονιστικών πράξεων κ.λπ. που ανάγονται στον κύκλο 
της αρμοδιότητάς τους όπως και τα σχέδια συμβάσεων 
που υπογράφονται από το Δήμο η τα Νομικά Πρόσωπα η 
Ιδρύματα με οποιαδήποτε φυσικά η νομικά πρόσωπα που 
αφορούν σε πωλήσεις, μισθώσεις, εκμισθώσεις και αγο¬ 
ρές ακινήτων, ελέγχει δε, όπου τούτο είναι αναγκαίο για 
τον πιο πάνω σκοπό τους σχετικούς τίτλους ιδιοκτησιών. 

• Εισηγείται την άσκηση η μη ενδίκων μέσων, τον συμ¬ 
βιβασμό η την κατάργηση δίκης, σε όσες περιπτώσεις η 
συνέχισή της προβλέπεται αλυσιτελής η ασύμφορη. 

• Επιλαμβάνεται των υποθέσεων κληροδοσιών και δω¬ 
ρεών κινητών και ακινήτων προς τον Δήμο. 

• Τηρείτη νομική βιβλιοθήκη, το αρχείο των νόμων, της 
νομολογίας και των γνωμοδοτήσεων που αφορούν θέμα¬ 
τα του Δήμου. Το τμήμα προμηθειών, για τις ανάγκες της 
Νομικής Διεύθυνσης, οφείλει να προμηθεύεται ένα επι¬ 
πλέον αντίτυπο βιβλίου η εντύπου που παραγγέλλει για 
οποιαδήποτε δημοτική υπηρεσία. 

Γ ραφείο διοικητικής υποστήριξης 

• Τηρεί το ειδικό πρωτόκολλο εισερχομένων και εξερ- 
χόμενων δικαστικών εγγράφων και των επισυναπτόμενων 
σε αυτά στοιχείων. 

• Τηρείτο ειδικό βιβλίο πορείας των δικαστικών υποθέ¬ 
σεων. 

• Τηρεί το αρχείο εγκυκλίων, γνωμοδοτήσεων και νομο¬ 
λογίας για θέματα αρμοδιότητας της Νομικής Διεύθυνσης. 

• Τηρεί με την εποπτεία των Δικηγόρων, το ηλεκτρονι¬ 
κό και το αρχείο των φακέλων των δικαστικών υποθέσεων 
της Νομικής Διεύθυνσης (του Δήμου και των Δημοτικών 
ν.π.δ.δ.) 

• Δακτυλογραφεί σε Η/Υ τα έγγραφα, τα δικόγραφα, 
τις γνωμοδοτήσεις και γενικά την αλληλογραφία της Νο¬ 
μικής Διεύθυνσης και διεκπεραιώνει κάθε δικαστική ερ¬ 
γασία, τρέχουσα η ειδική που της ανατίθεται από τους Δι¬ 
κηγόρους του Δήμου. 

Προσωπικό της Νομικής Διεύθυνσης 

Δικηγόροι με πάγια αντιμισθία: 

Θέση μία (1) Δικηγόρου στον Αρειο Πάγο - Διευθυντή 

της Νομικής Διεύθυνσης, με εξειδίκευση και εμπειρία 
στην υποστήριξη υποθέσεων Οργανισμών Τοπικής Αυτο¬ 
διοίκησης α' βαθμού. 

Θέση μία (1) Δικηγόρου στο Εφετείο και 
Θέση μία (1) Δικηγόρου στο Πρωτοδικείο 
Διοικητικό Προσωπικό: 

Θέση μία (1) ΔΕ 1 Διοικητικού 
ε. Στο άρθρο 5, 

εΐ. Η περίπτωση Ειδικές θέσεις αντικαθίσταται ως εξής: 

« Ειδικές θέσεις 

Δικηγόροι με πάγια αντιμισθία 

Θέσεις τρεις (3)» 

ε2. Η περίπτωση μετακλητές θέσεις αντικαθίσταται ως 
εξής: 

«Μετακλητές θέσεις 
Γενικός Γραμματέας 
Θέση μία (1) 

Ιδιαίτερος γραμματέας 
Θέση μία (1) 

Ειδικοί συνεργάτες 
Θέσεις τέσσερις (4)» 

Ε3. Η περίπτωση ΠΡΟΣΩΠΙΚΟ ΔΗΜΟΣΙΟΥΔΙΚΑΙΟΥ στην 
κατηγορία ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ ΒΑΘΜΟΥ 
Δ-Α, ο κλάδος ΠΕΙ ΔΙΟΙΚΗΤΙΚΟΥ - ΛΟΓΙΣΤΙΚΟΥ αντικαθί¬ 
σταται σε κλάδο ΠΕ1ΔΙΟΙΚΗΤΙΚΟΥ και/η ΟΙΚΟΝΟΜΙΚΟΥ, 
(ο αριθμός των θέσεων παραμένει ο ίδιος για προσαρμογή 
στις διατάξεις του άρθρου 4 του π.δ. 50/2001 ΦΕΚ Α' 
39/2001) και ο κλάδος ΠΕ ΛΟΓΙΣΤΙΚΗΣ ΚΑΤΕΥΘΥΝΣΗΣ 
αντικαθίσταται σε ΠΕ ΟΙΚΟΝΟΜΙΚΟΥ -ΛΟΓΙΣΤΙΚΟΥ. 

Ε4. Η περίπτωση ΘΕΣΕΙΣ ΠΡΟΪΣΤΑΜΕΝΩΝ, Τμήμα Κοι¬ 
νωνικής Πολιτικής, αντικαθίσταται από ΤΕ2, σε: ΠΕ ψυχο¬ 
λόγων ή ΠΕ ανθρωπιστικών σπουδών ή ΤΕ2. Στη ΔΙΕΥ¬ 
ΘΥΝΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ, συμπλη¬ 
ρώνεται σε: ΠΕ11 ή ΠΕΙ. 

Ε5. το αντιπροτελευταίο εδάφιο του άρθρου 5 στο 
οποίο αναφέρεται ότι« Για θέση δικηγόρου με μισθό εντο¬ 
λής απαιτείται επιπλέον των τυπικών προσόντων και 
άδεια άσκησης δικηγορίας τουλάχιστον από Εφετείο», 
καταργείται. 

Από την πλήρωση όλων των παραπάνω νέων θέσεων 
από την παρούσα τροποποίηση του Οργανισμού, προ- 
βλέπεται ότι θαπροκληθείδαπάνη ύψους 80.000,00 ευρώ 
περίπου, σε βάρος του προϋπολογισμού του Δήμου των 
αντίστοιχων οικονομικών ετών και στους σχετικούς κωδι¬ 
κούς αριθμούς. Απάτην βεβαίωση της Ταμειακής Υπηρε¬ 
σίας του Δήμου Αγίων Αναργύρων προκύπτει ότι πληρού- 
νται οι προϋποθέσεις του άρθρου 8του ν. 2307/1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2005 
Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 9265 (3) 

Σύσταση Ν.Π.Δ.Δ. με την επωνυμία: «Πολιτιστικό Κέντρο 
Δήμου Άνω Λιοσίων» στο Δήμο Άνω Λιοσίων του Νο¬ 
μού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 106 παρ. 1δ του π.δ. 
410/1995 (Δ.Κ.Κ.). 


2. Τις διατάξεις του άρθρου 203 του π.δ. 410/1995 
(Δ.Κ.Κ.) όπως τροποποιήθηκε και ισχύει. 

3. Τις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

4. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα, που κυρώθηκε με το άρ¬ 
θρο πρώτο του π.δ. 63/2005 (ΦΕΚ98Α'). 

5. Την υπ’ αριθμ. 466/2005 απόφαση του Δημοτικού 
Συμβουλίου Δήμου Άνω Λιοσίων περί σύστασης ίδιου 
Ν.Π.Δ.Δ. με την επωνυμία «Πολιτιστικό Κέντρο Δήμου 
Άνω Λιοσίων». 

6. Την υπ’ αριθμ. 16978/12.11.2003 απόφαση του Γ ενικού 
Γ ραμματέα της Περιφέρειας Αττικής, περί μεταβίβασης αρ¬ 
μοδιοτήτων και εξουσίας υπογραφής «ΜΕ ΕΝΤΟΛΗ ΓΕΝΙ¬ 
ΚΟΥ ΓΡΑΜ Μ ΑΤΕΑ» αποφάσεων, εγγράφων και άλλων πρά¬ 
ξεων στο Γενικό Δ/ντή Περιφέρειας, στους Προϊσταμένους 
των Διευθύνσεων Αυτοδιοίκησης - Αποκέντρωσης Τοπικής 
Αυτοδ/σης και Δ/σης Αν. Αττικής -Δυτ. Αττικής - Πειραιώς 
και στους ΠροϊσταμένουςτωνΤμημάτωντωνΔιευθύνσεων 
αυτών (ΦΕΚ δημοσίευσης 1693/τ.Β'/18.11.2003), αποφασί¬ 
ζουμε: 

Εγκρίνουμε τη σύσταση Νομικού Προσώπου Δημοσίου 
Δικαίου με την επωνυμία «Πολιτιστικό Κέντρο Δήμου Άνω 
Λιοσίων» ως ακολούθως: 

1. Δομή Νομικού Προσώπου: 

• Τμήμα Δημοτικού Ωδείου Αναγνωρισμένο από το 
Κράτος με παροχή κρατικού πτυχίου. 

• Τμήμα Κλασσικού Χορού. 

• Τμήμα Φιλαρμονικής. 

• Τμήμα Εκδηλώσεων - Διοργανώσεων. 

• Τμήμα Εικαστικών (κεραμικής, ζωγραφικής, θεάτρου) 

• Τμήμα Παραδοσιακών Χορών. 

• Τμήμα Αρχαιολογίας - Ιστορίας. 

• Τμήμα Τεχνικής Υποστήριξης - Γραφιστικής. 

Κάθε άλλη παρεμφερή δραστηριότητα που θα ορισθεί 
με απόφαση Δ.Σ. 

2. Έδρα του Νομικού Προσώπου θα είναι η πόλη των 
Άνω Λιοσίων. 

3. Σκοποί του Νομικού Προσώπου είναι: 

• Η διάσωση και η προαγωγή της τοπικής πολιτιστικής 
κληρονομιάς, η ανάπτυξη του πολιτισμού καθώς και η 
αναβάθμιση του πνευματικού και πολιτιστικού επιπέδου 
των κατοίκων. 

• Η συγκέντρωση και καταγραφή όλων των ιστορικών, 
λαογραφικών πολιτιστικών στοιχείωντου Δήμου. 

• Η συγκέντρωση, η έκθεση καθώς και η συντήρηση 
όλων των αντικειμένων και των στοιχείων εκείνων που 
έπαιξαν ρόλο στην παραδοσιακή ζωή των κατοίκων κα¬ 
θώς και την εξέλιξη της λαϊκής παράδοσης. 

• Η δημιουργία τοπικού ιστορικού αρχείου, καθώς καιη 
οργάνωση εκδηλώσεων με τα θέματα αυτά. 

• Η έρευνα και προώθηση σε δημόσιες ανοικτές συζη¬ 
τήσεις των προβλημάτων της καθημερινής μας ζωής, κα¬ 
θώς και η ανάπτυξη, προώθηση και προβολή της τοπικής 
καλλιτεχνικής δημιουργίας. 

• Το Νομικό αυτό πρόσωπο αποτελεί υπεύθυνο φορέα 




19694 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Δήμου ο οποίος αναλαμβάνει, κατευθύνει και οργα¬ 
νώνει τις μορφωτικές, λαογραφικές και πολιτιστικές εκ¬ 
δηλώσεις σε επετείους και σε κάθε περίπτωση που απο- 
φασίζονται από το Δημοτικό Συμβούλιο. 

4. Πόροι του Νομικού Προσώπου θα είναι: 

• Η ετήσια επιχορήγηση του Δήμου Άνω Λιοσίων, η 
οποία θα καθορίζεται με απόφαση του Δημοτικού Συμ¬ 
βουλίου σύμφωνα πάντα με τις ανάγκες του Νομικού 
Προσώπου. 

• Οι κάθε είδους δωρεές, κληρονομιές, κληροδοτήσεις 
καθώς και συνδρομές των πολιτών. 

• Έσοδα από την διοργάνωση διαφόρων εκδηλώσεων. 

• Οιπάσης φύσεως επιχορηγήσεις από φορείς, Υπουρ¬ 
γεία κ.λπ. 

• Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

5. Περιουσία του Νομικού Προσώπου θα είναι οποιαδή¬ 
ποτε περιουσία αποκτηθεί από δωρεές, κληροδοτήσεις 
και συνδρομές πολιτών και κάθε άλλη που θα προκύψει με 
νόμιμο τρόπο. 

6. Διοίκηση του Νομικού Προσώπου: 

Το Νομικό Πρόσωπο θα διοικείται από επταμελές (7με- 
λές) Διοικητικό Συμβούλιο που θα αποτελείται από: Τον 
εκάστοτε Δήμαρχο του Δήμου ή άλλο αιρετό ή μη μέλος 
που θα ορίζεται με απόφαση του ίδιου ως Πρόεδρο του 
Νομικού Προσώπου, Δημοτικούς Συμβούλους και δημό¬ 
τες ή κατοίκους με γνώσεις και εμπειρία πάνω σε πνευμα¬ 
τικά πολιτιστικά θέματα. 

Τα ανωτέρω μέλη μαζί με τους αναπληρωτές τους ορί¬ 
ζονται με απόφαση του Δημοτικού Συμβουλίου. 

Το Διοικητικό Συμβούλιο του Νομικού Προσώπου στην 
πρώτη του συνεδρίαση εκλέγει από τα μέλη του τον Αντι¬ 
πρόεδρο και τον Γραμματέα. 

Η θητεία των μελών του Διοικητικού Συμβουλίου ακο¬ 
λουθεί τη θητεία του Δημοτικού Συμβουλίου. 

7. Εκπροσώπηση Νομικού Προσώπου. 

Το Νομικό Πρόσωπο εκπροσωπείται ενώπιοντων δικα¬ 
στηρίων και κάθε άλλης αρχής από τον Πρόεδρο και εφό¬ 
σον αυτός κωλύεται ή απουσιάζει από τον Αντιπρόεδρο 
του Νομικού Προσώπου. 

8. Σφραγίδα Γ ενικές Διατάξεις. 

Το Νομικό Πρόσωπο έχει σφραγίδα στρογγυλή στην 
οποία αναγράφονται σε επάλληλους κύκλους «ΕΛΛΗΝΙ¬ 
ΚΗ ΔΗΜΟΚΡΑΤΙΑ - ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΑΝΩ 
ΛΙΟΣΙΩΝ» και στη μέση το εθνόσημο και το σήμα του Δή¬ 
μου Άνω Λιοσίων. 

Από τις διατάξεις της απόφασης αυτής προκαλείται δα¬ 
πάνη, περίπου 1.000.000 ευρώ, που θα εγγράφει στον 
προϋπολογισμό του Δήμου Άνω Λιοσίων κατόπιν αναμορ- 
φώσεως και συγκεκριμένα στον Κ.Α. 00.6715.007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2005 
Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 


Αριθ. 11298 (4) 

Έγκριση υπέρβασης του ανωτάτου ορίου των επιτρεπο- 
μένων ημερών μετακίνησης εκτός έδρας των γεωτεχνι¬ 
κών υπαλλήλων (Γεωπόνων, Κτηνιάτρων, Δασολόγων, 
Γεωλόγων και Ιχθυολόγων) που υπηρετούν σε όλες τις 
Δ/νσειςτης Ν.Α. Αχαιός, Ηλείας και Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (Α 107)«Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Τις διατάξεις του ν. 2685/1999 (Α35) «κάλυψη δαπα¬ 
νών μετακινούμενων υπαλλήλων εντός και εκτός επικρά¬ 
τειας κ.α.». 

3. Τις διατάξεις του άρθρου 25 παρ.δτου ν. 2738/1999 
(Α 180) «Συλλογικές Διαπραγματεύσεις στη Δημόσια Δι¬ 
οίκηση, μονιμοποιήσεις συμβασιούχων αορίστου χρόνου 
και άλλες διατάξεις». 

4. Την υπ’ αριθμ. 3465/24.3.2005 (Β 468) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Αχαιός. 

5. Την υπ’ αριθμ. 6641/14.6.2002 (Β 828) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Αιτ/νίας. 

6. Την υπ’ αριθμ. 6940/13.5.2004 (Β 803) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Αιτωλ/νίας. 

7. Την υπ’ αριθμ. 9766/22.7.2004 (Β 1215) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Ηλείας 

8. Την ανάγκη μετακίνησης εκτός έδρας των γεωτεχνι¬ 
κών υπαλλήλων όλων των Δ/νσεων των Νομαρχιακών Αυ¬ 
τοδιοικήσεων Αχαιός, Ηλείας και Αιτωλ/νίας, που ασχο¬ 
λούνται με την εφαρμογή των προγραμμάτων και ελέγ¬ 
χων του Υπουργείου Γεωργίας (πρόγραμμα ΟΣΔΕ - 
τομέας εκτάσεις - βοοειδή - γάλα, προγράμματα επιλέξι¬ 
μων και εξισωτικής αποζημίωσης, αναδιάρθρωσης αμπε- 
λοειδών-στρεμματική ενίσχυση σταφίδας, βιολογικής γε¬ 
ωργίας και κτηνοτροφίας, ενίσχυσης ελαιολάδου, προ¬ 
γράμματα για την αντιμετώπιση εκτάκτων καταστάσεων 
λόγω θεομηνιών - πυρκαγιών και αποκατάστασης φυτι¬ 
κού υλικού, προγράμματα αντιμετώπισης επιδημιών - κα¬ 
ταπολέμησης ακριδών, ποιοτικός έλεγχος εξαγόμενων 
προϊόντων), (έλεγχος και χορήγηση αδειών πτηνοκτηνο- 
τροφικών εγκαταστάσεων, νυκτερινών ελέγχων, κατα¬ 
στημάτων υγειονομικού ενδιαφέροντος, επικείμενο έλεγ¬ 
χος ελαιοτριβείων, διερεύνηση επιζωοτιών, αστυκτηνια- 
τρικές επιθεωρήσεις, κρεοσκοπικούς ελέγχους και 
γενικότερα υγειονομικοί έλεγχοι 

9. Την ανάγκη μετακίνησης εκτός έδρας των υπαλλή- 
λωνπου υπηρετούν στη στις Δ/νσεις Τεχνικών Υπηρεσιών 

της Ν.Α. Ηλείας, Αχαΐας και Αιτωλ/νίας και απασχολού¬ 
νται στο Τμήμα Τεχνικού Εξοπλισμού, λόγω εκτάκτων γε¬ 
γονότων (έντονα καιρικά φαινόμενα όπως χιονοπτώσεις, 
διανοίξεις δρόμων, κατολισθήσεις) 

10. Τις έκτακτες ανάγκες που προκύπτουν στο Γραφείο 
του Νομάρχη Αχαΐας και του Νομάρχη Ηλείας 

11. Το γεγονός ότι το ύψος της προκαλούμενης από την 
απόφαση αυτή δαπάνης ανέρχεται για τις μετακινήσεις 

- των γεωτεχνικών υπαλλήλων 

• της Ν.Α. Αχαΐας σε 22.000,00 ευρώ 

• της Ν.Α. Αιτωλ/νίας σε 24.500,00 ευρώ 

• της Ν.Α. Ηλείας σε 40.000,00 ευρώ 

- των υπαλλήλων των Δ/νσεων των Τεχνικών Υπηρεσιών 
που απασχολούνται στο Τμήμα Τεχνικού Εξοπλισμού, 
καθ' οιονδήποτε τρόπο, 

• της Ν.Α. Αχαΐας σε 7.400 ευρώ 

• της Ν.Α. Ηλείας σε 10.000,00 ευρώ 

• της Ν.Α. Αιτωλ/νίας σε 15.000,00 

- των υπαλλήλων που υπηρετούν στο γραφείο του Νο¬ 
μάρχη 

• Αχαΐας σε 600 ευρώ 

• Ηλείας σε 5.000 ευρώ, αποφασίζουμε: 

1. Εγκρίνουμε την υπέρβαση του ανωτάτου ορίου των 
επιτρεπομένωνημερών μετακίνησης εκτός έδραςτωνγε- 
ωτεχνικών υπαλλήλων (Γεωπόνων, Κτηνιάτρων, Δασολό¬ 
γων, Γεωλόγων και Ιχθυολόγων) που υπηρετούν σε όλες 
τις Δ/νσεις της Ν.Α. Αχαΐας, Ηλείας και Αιτωλ/νίας, και με¬ 
τακινούνται για την εφαρμογή των προγραμμάτων και 
ελέγχων του Υπουργείου Γεωργίας, για το έτος 2005, κα¬ 
τά 60 ημέρες, δηλαδή 120 + 60 = 180 ημέρες 

2. Εγκρίνουμε την υπέρβαση του ανωτάτου ορίου των 
επιτρεπομένων ημερών μετακίνησης εκτός έδρας των 
υπαλλήλων που υπηρετούν στις Δ/νσεις Τεχνικών Υπηρε¬ 
σιών των Νομαρχιακών Αυτοδιοικήσεων Αχαΐας, Ηλείας 
και Αιτωλ/νίας και απασχολούνται στο Τμήμα Τεχνικού 
Εξοπλισμού (όλωντων κατηγοριών και κλάδων), καθ’ οι- 
ονδήποτε τρόπο, κατά 60 ημέρες, δηλαδή 120 + 60 = 180 
ημέρες. 

3. Εγκρίνουμε την υπέρβαση του ανωτάτου ορίου των 
επιτρεπομένων ημερών μετακίνησης εκτός έδρας των 
υπαλλήλων που υπηρετούν στο γραφείο του Νομάρχη 
Αχαΐας κατά 20 ημέρες, δηλ. 100 + 20 = 120 ημέρες και 
του Νομάρχη Ηλείας κατά 60 ημέρες, δηλ. 120 + 60 = 180 
ημέρες. 

Κατά τα λοιπά ισχύουν οι προηγούμενες σχετικές απο¬ 
φάσεις μας. 

Η απόφαση αυτή ισχύει μέχρι την τροποποίησή της ή 
την κατάργησή της. 

Η δαπάνη που θα προκληθεί από την εφαρμογή της 
απόφασης αυτής, θα βαρύνει τις πιστώσεις του προϋπο¬ 
λογισμού των Νομαρχιακών Αυτοδιοικήσεων Αχαΐας, 
Ηλείας και Αιτωλ/νίας, καθώς και πιστώσεις από το 
Υπουργείο Αγροτικής Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 28 Σεπτεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


Αριθ. 15567 (5) 

Τροποποίηση συστατικής πράξης της αμιγούς Δ. Ε. με την 
επωνυμία «Δημοτική Επιχείρηση Ανάπτυξης Αλμυ¬ 
ρού» Δήμου Αλμυρού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277 - 284, 287, 291 και 304 
του π.δ. 410/1995 (Δημοτικός και Κοινοτικός Κώδικας). 

2. Τις διατάξεις του ν.ν2503/1997 (περί διοίκησης, ορ¬ 
γάνωσης, στελέχωσης της Περιφέρειας, ρύθμιση θεμά¬ 
των για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 27 ν. 2081/1992 με τις οποί¬ 
ες προστέθηκε νέο άρθρο 29 Α στο ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

4. Την υπ’ αριθμ. 2168/29.8.1997 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης και Δ/σης Μαγνησίας για 
υπογραφή εγγράφων. 

5. Την υπ’ αριθμ. 778/22.1.1997 απόφαση του Αναπλ. 
Περιφ. Δ/ντή Μαγνησίας με την οποία συστήθηκε η Δη¬ 
μοτική Επιχείρηση Ανάπτυξης Αλμυρού (ΦΕΚ 97/Β7 
12.2.1997, όπως τροποποιήθηκε μεταγενέστερα. 

6. Την από Σεπτέμβριο του 2005 οικονομοτεχνική μελέτη. 

7. Την υπ’ αριθμ. 284/2005 απόφαση του Δημοτικού 
Συμβουλίου Αλμυρού, αποφασίζουμε: 

Τροποποιούμε την υπ’ αριθμ. 778/22.1.1997 απόφαση 
του Αναπλ. Περιφ. Δ/ντή Μαγνησίας με την οποία συστή¬ 
θηκε η Δημοτική Επιχείρηση Ανάπτυξης Αλμυρού, όπως 
τροποποιήθηκε μεταγενέστερα, ως προ της παράγραφο 
6γ (κεφάλαιο) ως εξής: 

6γ. Το κεφάλαιο της Επιχείρησης ανέρχεται στο ποσό 
των 502.164,34 ευρώ. 

Ακροτελεύτιο άρθρο - Κάλυψη δαπάνης 

Με τη ν παρούσα απόφαση προκαλείται δαπάνη σε βάρος 
του Προϋπολογισμού Δήμου Αλμυρού οικονομικού έτους 
2005 ύψους 150.000,00 ευρώ και στον Κ.Α. 70-7513,004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 23 Σεπτεμβρίου 2005 
Με εντολή Γ ενικού Γ ραμματέας Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθ. 40987 (6) 

Έγκριση υπέρβασης του ανωτάτου ορίου των 120 ημερών 
κίνησης εκτός έδρας για κλάδους υπαλλήλων της 
Δ/νσης Τεχνικών Υπηρεσιών της Ν.Α. Κιλκίς, για το 2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες διατά¬ 
ξεις». 

β. Του άρθρου 25 παραγρ. 6 του ν. 2738/1999 «Συλλογι¬ 
κές διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις». 

γ. Του ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

2. Την υπ’ αριθμ. 6242/31.3.2005 απόφασή μας με την 
οποία καθορίσθηκε το ανώτατο όριο των επιτρεπόμενων 
ημερών κίνησης εκτός έδρας των υπαλλήλων που υπηρε¬ 
τούν στις Νομαρχιακές Αυτοδιοικήσεις της Περιφέρειας 
όπως συμπληρώθηκε μεταγενέστερα. 

3. Το υπ’ αριθμ. 360/12.9.2005 έγγραφο της Ν.Α. Κιλκίς - 
Γ ραφείο Νομάρχη αναφορικά με την αύξηση του ανωτά- 
του ορίου των 120 ημερών κίνησης εκτός έδρας κατά 40 
ημέρες για κλάδους υπαλλήλωντηςΔ/νσηςΤεχνικών Υπη¬ 
ρεσιών Ν.Α. Κιλκίς, για τη σχολαστική παρακολούθηση 
τωνέργωντου ΠΕΠ Κ. Μακεδονίας (ΣΑΝΑ/3) προκειμένου 
να αποφευχθεί η απώλεια κοινοτικών πόρων και για τη σύ¬ 
νταξη μελετών και την επίβλεψη μικρότερων έργων του 
Νομαρχιακού προγράμματος. 

4. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 15.000 ευρώ και 
θα βαρύνει τους ΚΑΕ 9417, 9418, 9483 και 9775 της Ν.Α. 
Κιλκίς και της ΣΑΕΠ 0083(ΚΕ 2000 ΕΠ 00830033) της Περ. 
Κ. Μακεδονίας, αποφασίζουμε: 

Εγκρίνουμε την υπέρβαση του ανωτάτου ορίου του 
αριθμού ημερών εκτός έδρας πέραν αυτών που εγκρίθη- 
καν με την κατά τα ανωτέρω απόφαση μας, σε κλάδους 
υπαλλήλωντηςΔ/νσηςΤεχνικώνΥπηρεσιώντης Ν.Α. Κιλ¬ 
κίς, για το έτος 2005, για τους λόγους που αναφέρονται 
στο σκεπτικό της παρούσας απόφασης, ως κατωτέρω: 

Ν.Α. ΚΙΛΚΙΣ 

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 


ΠΕ 

Πολ. Μηχανικών 

40 

ημέρες 

ΠΕ 

Αρχιτ. Μηχανικών 

40 

ημέρες 

ΠΕ 

Αγρ. καιΤοπογρ. Μηχανικών 

40 

ημέρες 

ΠΕ 

Μηχ/γων Μηχανικών 

40 

ημέρες 

ΤΕ 

Μηχανικών 

40 

ημέρες 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Σεπτεμβρίου 2005 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 41717 (7) 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες για κλά¬ 
δους υπαλλήλων της Δ/νσης Αγροτικής Ανάπτυξης 
Ν.Α. Σερρών, για το 2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετάκινουμένων 


υπαλλήλων εντός και εκτός Επικράτειας και άλλες διατά¬ 
ξεις». 

β. Του άρθρου 25 παραγρ. 6του ν. 2738/1999 «Συλλογι¬ 
κές διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις». 

γ. Του ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

2. Την υπ’ αριθμ. 6242/31.3.2005 απόφασή μας με την 
οποία καθορίσθηκε το ανώτατο όριο των επιτρεπομένων 
ημερών κίνησης εκτός έδρας των υπαλλήλων που υπηρε¬ 
τούν στις Νομαρχιακές Αυτοδιοικήσεις της Περιφέρειας 
όπως συμπληρώθηκε μεταγενέστερα. 

3. Το υπ’ αριθμ. 5369/21.9.2005 έγγραφο της Δ/νσης 
Δ/κών Υπηρεσιώντης Ν.Α. Σερρών με το οποίο μας διαβι¬ 
βάστηκε το υπ’ αριθμ. 12312/20.9.2005 έγγραφο της 
Δ/νσης Αγροτικής Ανάπτυξης Ν.Α. Σερρών αναφορικά με 
την αύξηση του ανωτάτου ορίου των 120 ημερών κίνησης 
εκτός έδρας για τους Τεχνολόγους Γεωπονίας, Τροφίμων 
και Εφαρμογών οι οποίοι μετακινούνται ανελλιπώς για την 
αντιμετώπιση εκτάκτων γεγονότων όπως θεομηνίες/χα¬ 
λαζόπτωση - βροχόπτωση - πλημμύρες στους Δήμους 
Σερρών, Αλιστράτης, Ν. Ζίχνης, Σκουτάρεως, Στρυμονι- 
κού, Στρυμώνα, Νιγρίτας, Βισαλτίας και στα Δημ. Διαμε¬ 
ρίσματα Δημητριτσίου, Ν. Σουλίου, Μονόβρυσης, Λευκώ- 
να, Δήμητρας,Ν. Σκοπού, Θολού), οικονομικές ενισχύ¬ 
σεις Ο.Σ.Δ.Ε. στα πλαίσια του οποίου το δείγμα των 
επιτόπιων ελέγχων έχει διπλασιαστεί και έχει προστεθεί ο 
έλεγχος της πολλαπλής συμμόρφωσης και των καρπών 
με κέλυφος. 

4. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 20.000 ευρώ και 
θα βαρύνει τον Ο.Σ.Δ.Ε. ΚΑΕ 5243, αποφασίζουμε: 

Εγκρίνουμε την υπέρβαση του ανωτάτου ορίου του αριθ¬ 
μού ημερών εκτός έδρας πέραν αυτών που εγκρίθηκαν με 
την κατά τα ανωτέρω απόφασή μας, σε κλάδους υπαλλή¬ 
λων της Δ/νσης Αγροτικής Ανάπτυξης της Ν.Α. Σερρών για 
το έτος 2005,για τους λόγους που αναφέρονται στο σκε¬ 
πτικό της παρούσας απόφασης, ως κατωτέρω: 

Ν.Α. ΣΕΡΡΩΝ 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 

ΤΕ01 Τεχνολόγοι Γεωπονίας 60 ημέρες 

ΤΕ03 Τροφίμων 60 ήμερες 

ΤΕ07 Εφαρμογών 60 ημέρες 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Σεπτεμβρίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




